Η ανεξαρτησία της δικαιοσύνης στην Ευρωπαϊκή Ένωση
Creators: name: Κοζάς, Νεόφυτος Γεωργίου
Publisher: name: Aristotle University of Thessaloniki
Year: 2020
Subjects: Ευρωπαϊκή Ένωση
Δικαιοσύνη
Δικαστική ανεξαρτησία
European Union
Justice
Judicial Independence

description: Αντικείμενο της παρούσας εργασίας αποτελεί η μελέτη της αρχής της ανεξαρτησίας της δικαιοσύνης στην Ευρωπαϊκή Ένωση. Το ζήτημα έχει αναδειχθεί με ιδιαίτερη ένταση σε ορισμένα εκ των κρατών μελών της Ένωσης, δοκιμάζοντας τα όρια και το περιεχόμενο των αρμοδιοτήτων των θεσμικών οργάνων και ειδικότερα τα όρια του δικαιοδοτικού ελέγχου του Δικαστηρίου της Ευρωπαϊκής Ένωσης, η πρόσφατη νομολογία του οποίου εγκαινιάζει ένα νέο επίπεδο προστασίας της δικαστικής ανεξαρτησίας. Ενώ μέχρι προσφάτως το ζήτημα εξετάζεται αποκλειστικά στα πλαίσια και για τις ανάγκες εφαρμογής της διαδικασίας της προδικαστικής παραπομπής, η κρίση των αρχών του κράτους δικαίου οδηγεί το Δικαστήριο στην ανάληψη ενεργού ρόλου για την αντιμετώπιση εθνικών μέτρων που πλήττουν τη δικαστική ανεξαρτησία στα εθνικά δικαιοδοτικά συστήματα. Αρχικώς, το θέμα εξετάζεται όσον αφορά στο ίδιο το Δικαστήριο της Ευρωπαϊκής Ένωσης και στα παρεχόμενα εχέγγυα ανεξαρτησίας, βάσει των Συνθηκών και της ενωσιακής νομοθεσίας. Εν συνεχεία μελετάται η έννοια της ανεξαρτησίας, όπως αυτή αποτελεί αντικείμενο επεξεργασίας στη νομολογία του Δικαστηρίου, στα πλαίσια της διαδικασίας της προδικαστικής παραπομπής. Ακολούθως, με αφετηρία τη θεμελιώδη απόφαση στην υπόθεση της Συνδικαλιστικής Ένωσης Πορτογάλων Δικαστών, εξετάζεται εκτενώς η πρόσφατη νομολογία του Δικαστηρίου της Ευρωπαϊκής Ένωσης και η νέα ερμηνευτική προσέγγιση του Δικαστηρίου στα κρίσιμα άρθρα του πρωτογενούς δικαίου, που αναβαθμίζει το ρόλο του στον τομέα της διασφάλισης της δικαστικής ανεξαρτησίας σε εθνικό επίπεδο. Τέλος, υπό το φως των πρόσφατων εξελίξεων, καταβάλλεται προσπάθεια να εξαχθούν ορισμένα συμπεράσματα ως προς τη σημασία των αποφάσεων του Δικαστηρίου για την αποτελεσματική θωράκιση της δικαστικής ανεξαρτησίας στην Ευρωπαϊκή Ένωση και για την εν γένει διαφύλαξη του χαρακτήρα της, ως μίας ένωσης δικαίου
description: The master thesis’ theme is the study of the principle of judicial independence in the European Union. The issue has been highlighted in specific Member States of the Union, examining the limits and the scope of the Institutions’ powers and in particular the limits of judicial control of the Court of Justice of the European Union, whose recent case law introduces a new level of protection of judicial independence. Until recently the issue has been dealt exclusively in the context and for the purposes of the preliminary ruling procedure. Though, the rule of law crisis has led the Court to take an active role in dealing with national measures affecting judicial independence in national judicial systems. Initially, the issue is examined in relation to the Court of Justice itself and to the guarantees of independence granted under the Treaties and union law. The concept of independence, as dealt in the case law of the Court of Justice, is then examined in the context of the preliminary ruling procedure. Subsequently, starting with the fundamental ruling in the case of the Trade Union of Portuguese Judges, the recent case law of the Court of Justice of the European Union is examined extensively, as well the Court’s new interpretative approach to the critical articles of the primary law, which upgrade the Court’s role in the field of judicial independence at national level. Finally, in the light of recent developments, some conclusions are drawn regarding the importance of the Court’s judgments in effectively safeguarding judicial independence in the European Union, as well as protecting its character as a union based on the rule of law